ai4bharat/Pralekha huggingface dataset:
نوجوانوں کے امور اور کھیل کود کی وزارت
جموں وکشمیر کو بین الاقوامی کھیل کود مقابلوں کا مرکز بننا ہے:جناب کرن رجیجو
کرن رجیجو نے نوجوانوں سے کہا ہے کہ وہ کھیل کود کو اپنا کیریئر بنائیں
نئی دہلی ، 21؍جنوری2020:نوجوانوں کے امور اور کھیل کود کے وزیر مملکت ، جناب کرن رجیجو نے کہا ہے کہ جموں و کشمیر کے نوجوان پوری طرح باصلاحیت ہیں، لیکن انہیں اپنی صلاحیت ثابت کرنے کے لئے مواقع کی ضرورت ہے۔انہوں نے یہ بات آج جموں میں سچیت گڑھ کے مقام پر مرکزی حکومت کے ایک خصوصی پروگرام سے خطاب کرتے ہوئے کہی، جس کا مقصد جموں و کشمیر اور اس کے عوام کی مجموعی ترقی کے لئے مرکزی حکومت کی پالیسیوں اور پروگراموں پر عمل درآمد کےسلسلے میں اطلاعات فراہم کرنے کے بارے میں تھا۔
اس بات پر زور دیتے ہوئے کہ دفعہ 370 سابق ریاست کی ترقی کی راہ میں اصل رکاوٹ تھی، وزیر موصوف نے کہا کہ جموں و کشمیر کے نوجوانوں کو ماضی میں کھیل کود کے مواقع سے محروم رکھا گیا تھا اور اب جموں و کشمیر کا مرکز کے زیر انتظام علاقہ کھیل کود کے لئے ایک اہم مرکز بنے گا۔ انہوں نے کہا کہ اگر ماضی میں کھیل کود کے بنیادی ڈھانچے کو ترقی دی گئی ہوتی تو کھیل کود کے ہر مقابلے میں جموں وکشمیر سے زیادہ شرکت ہوتی۔انہوں نے کہا ‘‘اب وقت آگیا ہے کہ جب کھیل کود کے بنیادی ڈھانچے سے متعلق تمام زیر التوا تجویزوں کو مرکزی حکومت کی طرف سے منظوری مل جائے گی اور مرکز کے زیر انتظام علاقے جموں و کشمیر میں ترقی کا ایک نیا سورج طلوع ہوگا۔
جناب رجیجو نے بتایا کہ حکومت نے فروری کے مہینے میں گلمرگ اور سری نگر میں موسم سرما کے کھیل مقابلے منعقد کرنے کا فیصلہ کیا ہے اور وہ جموں و کشمیر میں پانی کے کھیل منعقد کرانے کے امکانات بھی تلاش کرے گی۔انہوں نے یہ بھی کہا کہ نوجوانوں کو چاہئے کہ وہ کھیل کو د ایک کیریئر کے طورپر اپنائے ،تاکہ بھارت دنیا میں کھیل کود مقابلوں میں سب سے آگے رہیں، خواہ یہ اولمپک کھیل ہوں یا دیگر مقابلے۔
وزیر اعظم جناب نریندر مودی کی طرف سے اولمپکس کے لئے تشکیل دی گئی ٹاسک فورس کا ذکر کرتے ہوئے جناب کرن رجیجو نے کہا کہ ٹوکیو اولمپک اور پیرس اولمپک مقابلوں کے لئے نشانے مقرر کردیئے گئے ہیں۔ انہوں نے کہا‘‘ہم صرف دو یا تین تمغوں پر مطمئن نہیں ہوسکتے ، جبکہ ملک کی 65 فیصد آبادی نوجوانوں پر مشتمل ہے۔وقت کا تقاضہ یہ ہے کہ کھیل کود ، اس کے بنیادی ڈھانچے اور تربیت میں نئی تبدیلیاں لائی جائیں۔’’ انہوں نے صلاحیت کو شناخت کرنے کی ضرورت پر بھی زور دیا ، تاکہ عالمی چمپئن بھارت کے اندر منائے جاسکیں۔
مہاتماگاندھی کا حوالہ دیتے ہوئے وزیر موصوف نے کہا کہ بھارت گاوؤں میں بستا ہے اور عوام تک رسائی حاصل کرنے کے اس پروگرام کے ذریعے پوری کابینہ گاوؤں اور بلاکوں کے اندر عام آدمی کے دروازے تک آگئی ہے، تاکہ لوگوں سے براہ راست مل سکے، ان کی شکایتوں کو سن سکے اور ان کی رائے معلوم کرسکے، تاکہ مرکز کی طرف سے شروع کی گئی اسکیموں پر باصلاحیت انداز سے عمل درآمد کیا جاسکے۔جناب رجیجو نے اس بات کا اعادہ کیا کہ ترقی کا نیا سورج مرکز کے زیر انتظام علاقے جموں و کشمیر میں طلوع ہوگا۔انہوں نے کہا کہ لوگ دفعہ 370 کی منسوخی سے پہلے اور بعد کی ترقی کی رفتار کا موازنہ کریں گے۔
اس سے پہلے جناب کرن رجیجو نے چکروئی میں ایک سی ایف سی عمارت کا افتتاح کیا اور چک مُلّو میں ایک ذیلی مرکز کا بھی افتتاح کیا ، جو سرحدی علاقوں کی ترقی کے کلسٹر پروگرام کے تحت تعمیر کیا جارہا ہے۔وزیر موصوف نے نوجوانوں کے مختلف کلبوں کو کھیل کود کا سامان تقسیم کیا اور چکروئی کے کھیل کود اسٹیڈیم میں ایک کبڈی اور ایک والی بال ٹورنامنٹ کا افتتاح بھی کیا۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 120.27کروڑٹیکے لگائے جاچکے ہیں جو کہ ایک بڑی حصولیابی ہے۔
شفایابیوں کی شرح سردست 98.33 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 9,868 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,39,77,830ہوگئی ہے۔
گزشتہ 24 گھنٹوں کے دوران 10,549 مریض شفایاب ہوئے ہیں۔
سردست بھارت میں زیر علاج مریضوں کی تعداد 1,10,133 ہے۔جو 539دنوں میں سب کم ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.32فیصد ہے،جو مارچ 2020 کےبعد سے سب سے کم ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 0.89)فصد ) ہے، جو کہ گزشتہ 53 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 12 دنوں سے 1 فیصد سے بھی کم درج ہورہی ہے۔
اب تک کل 63.71کروڑ ٹیسٹ کئے جاچکے ہیں۔
صحت اور خاندانی بہبود کی وزارت
ہندوستان نے کُل 1.82 کروڑ نمونوں کی جانچ کی
فی ملین جانچ  بڑھ کر 13181 ہوگئی
اکیس ریاستوں/ مرکزکے زیر انتظام علاقوں میں کووڈ سے متاثر ہونے کی شرح 10 فیصد سے کم
مرکز اور ریاستوں / مرکز کے زیرانتظام علاقوں کی حکومتوں کی مشترکہ اور مرکوزکوششوں کے نتیجے میں ملک بھر میں کووڈ-19 کے فعال معاملات کی شروعاتی پہچان کرنا اور انہیں آئیسولیشن میں رکھنے کو یقینی بنانے کیلئے جانچ کے کاموں میں تیزی آگئی ہے۔ آئی سی ایم آر کی ترقی یافتہ جانچ حکمت عملی سے پورے ملک میں جانچ نیٹ ورک کی توسیع کردی گئی ہے۔
پچھلے 24 گھنٹوں میں 446642 نمونوں کی جانچ کی گئی، اوسط یومیہ جانچ  جولائی کے پہلے ہفتے میں 2.4 لاکھ سے بڑھ کر جولائی کے آخری ہفتے میں 4.68 لاکھ سے زیادہ ہوگئی ہے۔
ملک میں جانچ لیباریٹریوں کانیٹ ورک لگاتار مضبوط ہورہا ہے، ملک میں آج کی تاریخ میں 1321 لیباریٹریاں ہیں جن میں سرکاری شعبے کی 907 اور نجی شعبے کی 414 لیباریٹریاں شامل ہیں۔ ان لیباریٹریوں میں شامل ہیں:
- ریئل ٹائم آر ٹی پی سی آر پر مبنی جانچ لیباریٹریاں: 676
- ٹرونیٹ پر مبنی جانچ لیباریٹریاں: 541 
- سی بی این اے اے ٹی پر مبنی جانچ لیباریٹریاں: 104
اضافہ شدہ جانچ بنیادی ڈھانچےکے سبب کُل جانچ کی تعداد 88 لاکھ  سے بڑھ کر تقریباً 1.82 کروڑ  تیزی سے بڑھی ہے۔
فی 10 لاکھ کی آبادی پر جانچ  بڑھ کر 13181 ہوگئی ہے۔
مرکزی حکومت کی ‘‘ٹیسٹ، ٹریک اینڈ ٹریٹ یعنی جانچ، نگرانی اور علاج کی حکمت عملی کے سبب جانچ سے متعلق کاموں میں تیزی کے نتیجے میں ملک بھر میں کووڈ انفیکشن کی شرح میں کمی آئی ہے۔ فی الحال 21 ریاستوں / مرکز کے زیر انتظام علاقوں میں کووڈ انفیکشن سے متاثر ہونے کی شرح 10 فیصد سے کم درج کی گئی ہے۔
کووڈ-19 سے متعلق تکنیکی معاملات، رہنما خطوط اور ایڈوائزری کے بارے میں تمام مصدقہ ،مستند اور تازہ ترین معلومات کیلئے براہ کرم باقاعدگی کے ساتھ یہاں جائیں: https://www.mohfw.gov.in/ اور @MoHFW_INDIA /
کووڈ-19 سے متعلق تکنیکی سوالات technicalquery.covid19[at]gov[dot]in پر اور دیگر سوالات ncov2019[at]gov[dot]in اور@CovidIndiaSeva پر بھیجے جاسکتے ہیں۔
کووڈ-19 سے متعلق کسی بھی سوالات کا جواب جاننے کیلئے براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر کال کریں۔ کووڈ-19 پر ریاستوں/ مرکز کے زیر انتظام علاقوں کےہیلپ لائن نمبرات کی فہرست https://www.mohfw.gov.in/pdf/coronvavirushelplinenumber.pdf پر بھی دستیاب ہے۔
م ن۔م ع۔ ع ن
U NO: 4246
(Visitor Counter : 153
وزارت دفاع
سپرسونک کروز میزائل براہموس کی کامیاب آزمائش
نئی دہلی،16 جولائی 2018؍سپر سونک کروز میزائل برہموس کی آج صبح 10 بج کر 17 منٹ پر اُڈیشہ میں بالاسور کے مقام پر مربوط ٹیسٹ رینج  سے کامیاب آزمائش کی گئی۔یہ آزمائش ایک چلتے پھرتے آٹونومس لانچر کے ذریعے کی گئی اور یہ انتہائی خراب موسم میں ہندوستانی فوج کے لئے سروس کے تعلق سے زندگی میں توسیع کے پروگرام کا ایک حصہ تھی۔
برہموس کی آزمائش اپنے مقررہ راستے پر ہوئی اور اس کے تمام آلات نے بالکل صحیح صحیح کام کیا۔برہموس نے ایک دفعہ پھر ثابت کردیا ہے کہ وہ تمام موسمی حالات میں اور سمندر میں 9میٹر اونچی لہروں کے درمیان بھی صحیح اڑان کرسکتا ہے۔آئی ٹی آر بالاسور میں ڈی آر ڈی او کے رینج کی انتہائی خراب موسم میں کام کرنے کی صلاحیت ثابت ہوگئی ہے۔سینئر فوجی افسروں اور ڈ ی آر ڈی او اور برہموس کے سائنسدانوں نے اس آزمائش کو دیکھا۔
برہموس ہندوستان کے ڈی آر ڈی او اور روس کے این پی او ایم کا ایک مشترکہ منصوبہ ہے۔برہموس میزائل نے آج کے دور کے پیچیدہ جنگی میدانوں میں حملہ کرنے کی اپنی اچوک طاقت، جہاز شکنی کی صلاحیتوں اور ہمہ مقصدی رول کی توثیق کردی ہے۔
رکشا منتری محترمہ نرملا سیتا رمن نے ڈی آر ڈی او ، برہموس اور ہندوستانی فوج کی ٹیم کو اس کامیاب آزمائش کے لئے مبارکباد دی ہے۔
U: 3628
(Visitor Counter : 89
بھارت کا مسابقتی کمیشن
سی سی آئی نے کچھ ترامیم کے ساتھ، کلور میکس اینٹرٹینمینٹ پرائیویٹ لمیٹڈ کے ساتھ زی اینٹرٹینمینٹ پرائیویٹ لمیٹڈ اور بنگلہ اینٹرٹینمینٹ پرائیویٹ لمیٹڈ کےانضمام کی منظوری دی
ہندوستانی مسابقتی کمیشن  نے زی انٹرٹینمنٹ انٹرپرائزز لمیٹڈ اور بنگلہ انٹرٹینمنٹ پرائیویٹ لمیٹڈ  کو کلور میکس اینٹرٹینمینٹ پرائیویٹ لمیٹڈ کے ساتھ انضمام کی منظوری دے دی ہے۔
مجوزہ امتزاج کا تعلق زیڈ ای ای اور بی ای پی ایل میں سے ہر ایک کے سی ایم ای کے ساتھ اور ان میں یکجا ہونا؛ اور سن برائٹ انٹرنیشنل ہولڈنگز لمیٹڈ ، اور سن برائٹ ماریشس انویسٹمنٹ لمیٹڈ کو سی ایم ای کے ذریعے کچھ حصص کی ترجیحی الاٹمنٹ۔ مجوزہ امتزاج ایک حصول کی نوعیت میں ہے اور انضمام مسابقتی ایکٹ 2002 کے سیکشن 5 اور 5 کے تحت آتا ہے۔
سی ایم ای سونی گروپ کارپوریشن  کا بالواسطہ مکمل ملکیتی ماتحت ادارہ ہے۔ سی ایم ای، ایس جی سی گروپ  کا حصہ ہے۔سی ایم ای کے ہندوستان میں کئی عمومی تفریحی چینلز ، فلم، کھیل اور بچوں کے تفریحی چینلز ہیں۔ سونی لائیو سی ایم ای کی ڈیجیٹل تفریحی ویڈیو سروس ہے جو ہندوستان اور بین الاقوامی منڈیوں میں او ٹی ٹی خدمات فراہم کرتی ہے۔ سی ایم ای ہندوستان میں 700 ملین سے زیادہ ناظرین تک پہنچتا ہے اور 167 ممالک میں دستیاب ہے۔
بی ای پی ایل، ایس جی سی کی بالواسطہ مکمل ملکیت کا ذیلی ادارہ اور ایس ی سی گروپ کا ایک حصہ بھی ہے۔ بی ای پی ایل وسیع پیمانے پر اس کام میں مصروف ہے:  موشن پکچرز، ایونٹس اور دیگر ٹی وی مواد کے حقوق کا حصول؛ اور  ٹی وی مواد کے ٹیلی کاسٹ سے اشتہاری آمدنی پیدا کرنا۔
زی ایک میڈیا اور تفریحی کمپنی ہے، جس کی موجودگی 190 ممالک میں پھیلی ہوئی نشریات، ڈیجیٹل مواد، فلموں، موسیقی اور لائیو تفریح کے تمام حصوں میں ہے۔ زی ، زی5 کی ڈیجیٹل تفریحی ویڈیو سروس ہے جو ہندوستان اور بین الاقوامی منڈیوں میں اوٹی ٹی خدمات فراہم کرتی ہے۔ زی ای ای ، بی ایس ای لمیٹڈ اور نیشنل سٹاک ایکسچینج آف انڈیا لمیٹڈ کے اسٹاک ایکسچینج میں ایک درج کمپنی ہے۔
کمیشن نے ہندوستانی مسابقتی کمیشن کے ضابطہ 25 کے تحت فریقین کی طرف سے تجویز کردہ ترمیمات کے ساتھ مشروط مجوزہ امتزاج کی منظوری دے دی ہے ۔
سی سی آئی کے تفصیلی حکم پر عمل کیا جائے گا۔
وزیراعظم کا دفتر
وزیراعظم کو جاپان کے سابق وزیراعظم آبے شینزو پرحملے سے صدمہ ہواہے
وزیراعظم جناب نریندرمودی نے جاپان کے سابق وزیراعظم آبے شینزو پرحملے پرگہرے دکھ کا اظہار کیاہے ۔
وزیراعظم نے ٹوئیٹ کیا :
‘‘میرے عزیز دوست آبے شینزو کے حملے سے بہت دکھ ہواہے ۔ میری ہمدردی اور دعائیں ان کے ، ان کے اہل خانہ اورجاپان کے عوام کے ساتھ ہیں۔’’
کارپوریٹ امور کی وزارتت
سی ایس آر ضابطوں کی خلاف ورزی کے 366 معاملات میں مقدمہ چلانے کو منظوری دی گئی
نئی دہلی، 10 دسمبر 2019، جب کبھی کارپوریٹ سماجی ذمہ داری  التزامات کی خلاف وزری کی کوئی اطلاع ملتی ہے، تو ضابطوں پر عمل نہ کرنے والی کمپنیوں کے خلاف ریکارڈز کی اچھی طرح جانچ پڑتال کے بعد کمپنی قانون 2013 کے التزامات کے مطابق کارروائی کی جاتی ہے۔ اب تک 366 معاملات میں مقدمہ چلانے کے کام کو منظوری دی گئی ہے۔ سی ایس آر سے متعلق سبھی خلاف ورزیاں قابل مصالحت ہیں۔ اب تک مصالحت کے لئے 118 درخواستیں دی گئی ہیں، جن میں سے 37 معاملات میں مصالحت ہوچکی ہے۔ یہ اطلاع خزانہ اور کارپوریٹ امور کے مرکزی وزیر مملکت جناب انوراگ سنگھ ٹھاکر نے آج راجیہ سبھا میں ایک سوال کے تحریری جواب میں دی۔
مرکزی وزیر نے مزید کہا کہ سی ایس آر بورڈ کے ذریعہ انجام دیا جانے والا ایک عمل ہے اور کمپنی کے بورڈ کو یہ اختیار ہے کہ کمپنی قانون 2013 کے شیڈیول 7 کے مطابق کونسی سرگرمیاں انجام دینی ہیں، اس کے بارے میں فیصلہ کرے۔ فیصلہ کرتے وقت سی ایس آر کمیٹی کی سفارشات کو پیش نظر رکھا جاتا ہے۔سی ایس آر کا پورا ڈھانچہ انکشاف پر مبنی ہے اور سی ایس آر کی ذمہ داری والی کمپنیوں کے لئے یہ ضروری ہے کہ وہ ایم سی اے 21 رجسٹری میں سالانہ خرچ کی جانے والی سی ایس آر رقم کی تفصیلات پیش کریں۔
۔۔۔۔۔۔۔۔۔۔۔
U- 5708
(Visitor Counter : 51
مکانات اور شہری غریبی کے خاتمے کی وزارت
مرکزی کابینہ نے ریاستوں/مرکز کے زیر انتظام علاقوں کے ذریعے استعمال میں لانے کے لیے ماڈل ٹیننسی ایکٹ کو منظوری دی
وزیر اعظم جناب نریندر مودی کی صدارت میں مرکزی کابینہ نے آج کرایہ داری سے متعلق ماڈل ٹیننسی ایکٹ کو جاری کرنے کی منظوری دے دی۔ اسے ریاستوں اور مرکزی کے زیر انتظام علاقوں کے لیے جاری کیا جا رہا ہے، تاکہ وہ موجودہ کرایہ داری قوانین میں اپنے حساب سے نیا قانون بنا سکیں یا موجودہ قوانین میں ترمیم کر سکیں۔
اس سے ملک بھر میں کرایے پر مکان دینے کے سلسلے میں قانونی ڈھانچہ کو درست کرنے میں مدد ملے گی، جس سے آگے ترقی کی راہ ہموار ہوگی۔
ماڈل ٹیننسی ایکٹ کا مقصد ملک میں مکان کرایہ داری کے حوالے سے ایک تازہ، مستحکم اور شمولیتی ڈھانچہ تیار کرنا ہے۔اس سے ہر آمدنی کے لوگوں کے لیے کرایے پر مکان دستیاب ہوں گے اور بے گھر ہونے کے مسئلہ کا حل نکلے گا۔ ماڈل ٹیننسی ایکٹ سے مکان کو کرایے پر دینے کا عمل دھیرے دھیرے روایتی بازار میں بدل کر اسے ادارہ جاتی شکل دی جائے گی۔
ماڈل ٹیننسی ایکٹ سے کرایے پر چڑھانے کے لیے خالی پڑے گھروں کو کھولا جا سکے گا۔ امید کی جاتی ہے کہ اس کے ذریعے کرایہ داری بازار کو تجارت کی شکل میں تیار کرنے میں نجی حصہ داری بڑھے گی، تاکہ رہائشی مکانوں کی شدید کمی کو پورا کیا جا سکے۔
وزیراعظم کا دفتر
وزیر اعظم جناب نریندر مودی نے جنوبی افریقہ کے صدر کے ساتھ بات چیت کی
دونوں رہنماؤں نے دو طرفہ اشتراک میں پیش رفت کو نمایاں کیا ، جب کہ بھارت اور جنوبی افریقہ ، سفارتی تعلقات کے قیام کی 30 ویں سالگرہ منا رہے ہیں
صدر راما فوسا نے وزیر اعظم کو برکس سربراہ اجلاس کے لئے جاری تیاریوں کے بارے میں بتایا
وزیر اعظم ، برکس سربراہ اجلاس میں شرکت کی غرض سے جوہانسبرگ کے اپنے دورے کے منتظر ہیں
صدر راما فوسا نے بھارت کی جی -20 کی صدارت کے تئیں اپنی مکمل حمایت سے مطلع کیا
وزیر اعظم جناب نریندر مودی نے آج عوامی جمہوریہ جنوبی افریقہ کے صدر عزت مآب جناب ماٹے میلا سِرل راما فوسا سے ٹیلی فون پر گفتگو کی ۔
دونوں رہنماؤں نے 2023 ء میں منائی جا رہی دو طرفہ سفارتی تعلقات کے قیام کی 30 ویں سالگرہ کے ضمن سمیت سبھی دو طرفہ اشتراک و تعاون میں پیش رفت کا مثبت طریقے سے جائزہ لیا۔
صدر راما فوسا نے وزیر اعظم جناب نریندر مودی کو 22 سے 24 اگست ، 2023 ء کے درمیان جنوبی افریقہ کی میزبانی میں منعقد کئے جانے والے برکس سربراہ اجلاس میں شرکت کی دعوت دی اور انہیں اس سلسلے میں کی جانے والی تیاریوں کے بارے میں بتایا ۔ وزیر اعظم نے دعوت نامہ قبول کر لیا اور انہیں مطلع کیا کہ وہ اس سربراہ اجلاس میں شرکت کی غرض سے جوہانسبرگ کے اپنے دورے کے منتظر ہیں ۔
دونوں رہنماؤں نے باہمی مفاد کے بہت سے علاقائی اور عالمی امور پر بھی تبادلۂ خیال کیا ۔
صدر راما فوسا نے بھارت کی جی – 20 کی صدارت کے حصے کے طور پر بھارت کی پہل قدمیوں کے لئے اپنی مکمل حمایت سے مطلع کیا اور کہا کہ وہ جی – 20 سربراہ اجلاس میں شرکت کے لئے بھارت کےد ورے کے منتظر ہیں ۔
دونوں رہنماؤں نے آپس میں رابطہ قائم رکھنے سے اتفاق کیا ۔
وزارتِ تعلیم
ڈیجیٹل یونیورسٹی
تعلیم کے وزیر مملکت ڈاکٹر سبھاس سرکار نے آج لوک سبھا میں ایک تحریری جواب میں بتایا کہ حکومت ہند نے اپنے بجٹ 2023- 2022 میں ڈیجیٹل یونیورسٹی کے قیام کا اعلان کیا ہے۔ یونیورسٹی ملک بھر کے طلباء کو ان کی دہلیز پر ذاتی نوعیت کے سیکھنے کے تجربے کے ساتھ عالمی معیار کی عالمی تعلیم تک رسائی فراہم کرے گی۔ یہ مختلف ہندوستانی زبانوں اور انفارمیشن اینڈ کمیونیکیشن ٹیکنالوجی  فارمیٹس میں دستیاب ہوگی۔ یونیورسٹی کو ایک نیٹ ورکڈ ہب-اسپوک ماڈل پر بنایا جائے گا، جس میں ہب بلڈنگ جدید آئی سی ٹی مہارت ہے۔ ملک کی بہترین سرکاری یونیورسٹیاں اور ادارے مرکز کے نیٹ ورک کے طور پر تعاون کریں گے۔ محکمہ اعلیٰ تعلیم نے یونیورسٹی گرانٹس کمیشن ، آل انڈیا کونسل فار ٹیکنیکل ایجوکیشن  اور دیگر فریقوں کی مشاورت سے اس ڈیجیٹل یونیورسٹی کے جلد آغاز کو یقینی بنانے کے لیے عمل شروع کیا ہے۔
دیہی علاقوں میں آخری میل کنیکٹیویٹی کو یقینی بنانے کے لیے، بھارت نیٹ پروجیکٹ کو محکمہ ٹیلی کمیونیکیشن کے ذریعے نافذ کیا جا رہا ہے۔ اس پروجیکٹ کے تحت براڈ بینڈ کنیکٹیویٹی بنیادی طور پر آپٹیکل فائبر کیبل کے ذریعے ملک میں گرام پنچایتوں  کو فراہم کی جاتی ہے۔
مزید برآں، جہاں انٹرنیٹ کنیکٹیویٹی کم ہے، وہاں سویم پربھا ڈی ٹی ایچ چینلز کے ذریعے تعلیمی مواد فراہم کیا جا رہا ہے۔
وزیراعظم کا دفتر
وزیر اعظم نے کشمیر کی مالامال ثقافت، فن اور دستکاری کی نمائش کرنے والے ’’وتستا – دی فیسٹیول آف کشمیر‘‘ پروگرام کی ستائش کی
وزیر اعظم جناب نریندر مودی نے شاندار پہل قدمی ’’وتستا – دی فیسٹیول آف کشمیر‘‘ کی ستائش کی جو کشمیر کی مالامال ثقافت، فن اور دستکاری کی نمائش کرتا ہے۔
وتستا پروگرام کے انعقاد کا مقصد کشمیر کے مالامال فن، ثقافت، ادب، دستکاری اور کھانوں کو پورے ملک میں ہر جگہ پہنچانا ہے۔
ان پروگراموں کا سلسلہ، جس کا آغاز چنئی میں ہوا، سری نگر میں جاکر ختم ہوا، جس میں نوجوانوں نے کشمیری ثقافت کو جاننے کے لیے زبردست جوش و جذبہ ظاہر کیا۔ کشمیری ثقافت کو عوام کے درمیان لے جانے کے مقصد سے ورکشاپ، آرٹ انسٹالیشن کیمپس، سمینار، دستکاری کی نمائشوں کا اہتمام کیا گیا جس میں عوام نے شرکت کی اور کشمیر کی ثقافت کے بارے میں جانکاری حاصل کی۔
وتستا پروگرام کے بارے میں امرت مہوتسو کے ذریعہ کیے گئے ٹوئیٹس کے سلسلے کا جواب دیتے ہوئے وزیر اعظم نے ٹوئیٹ کیا؛
’’اس بہترین پہل قدمی کے لیے بہت بہت مبارکباد۔ کئی برسوں کے بعد ہوئے ’’وِتستا – دی فیسٹیول آف کشمیر‘‘ سے ملک بھر کے لوگوں کو نہ صرف ریاست کی مالامال ثقافت اور وراثت کو جاننے کا موقع حاصل ہوا ہے، بلکہ یہ پروگرام اہل وطن کو بھی ایک دھاگے میں پرونے کی شاندار کوشش ہے۔‘‘
صحت اور خاندانی بہبود کی وزارت
آیوشمان بھارت یوجنا کے تحت سہولتیں
نئی دہلی،06؍دسمبر:صحت اور خاندانی بہبود کے مرکزی وزیر مملکت جناب اشونی کمار چوبے نے آج یہاں لوک سبھا میں ایک سوال کے تحریری جواب میں بتایا کہ آیوشمان بھارت –صحت اور معالجہ مراکز کے تحت دسمبر 2022ء تک ملک بھر میں پرائمری سطح پر جامع صحت خدمات کی فراہمی کے لئے 1.5لاکھ صحت ذیلی مراکز اور پرائمری صحت مراکز کو صحت اور معالجہ مراکز میں تبدیل کیا جائے گا۔ پرائمری سطح پر جامع صحت خدمات کے تحت صحت کی مسلسل نگہداشت کے طریقہ کار کے ذریعے کمیونٹی کی سطح پر حفظان صحت کی امتناعی خدمات اور صحت کو فروغ دینا شامل ہیں۔صحت اور معالجہ مراکز امتناعی ، فروغ دینے والے، علاج اور بازآبادکاری خدمات کے پیکیج کی ڈیلیوری کی فراہمی کا کام انجام دیں گے۔خدمات کی یہ ڈیلیوری کمیونٹی یعنی معاشرے میں رہنے والے افراد تک کی جائے گی، تاکہ کمیونٹی پر امراض کے دوہرے بوجھ کے چیلنج پر قابو پایا جاسکے۔ صحت خدمات کی توسیع شدہ رینج،آر سی ایچ کی موجودہ خدمات اور متعدی امراض کے مستزاد غیر متعدی امراض سے متعلق خدمات، دماغی صحت،ای این ٹی کے علاج، آنکھوں کے امراض ، اورل ہیلتھ، معمر افرادکی بیماریوں کے علاج، تسکین بخش ہیلتھ کیئر اور ٹروماسینٹرپر مشتمل ہے۔مزید برآں اے بی –ایچ ڈبلیو سی کی خدمات مفت ہیں اور ملک کے سبھی فرد کے لئے ہیں۔
پرائمری صحت مراکزاور کمیونٹی صحت مراکزعوامی صحت کے موجود ہ ہندوستانی معیارات کے مطابق آئی پی ڈی اور اوپی ڈی خدمات کی فراہمی کو جاری رکھیں گے۔آپریشن تھیٹر کی سہولت کے حامل پرائمری صحت مراکز  مردوں کی نس بندی اور خواتین کی نس بندی کے لئے مقررہ دن میں خدمات کی فراہمی کریں گے اور پہلی ریفرل اکائیوں کے حامل کمیونٹی صحت مراکز  سی-سیکشن کےلئے خدمات کی فراہمی کریں گے۔
آیوشمان بھارت –پردھان منتری جن آروگیہ یوجنا کے تحت پینل میں شامل کئے گئے اسپتالوں کے ذریعے سماجی-اقتصادی ذاتوں کی مردم شماری کی بنیاد پرتقریباً 10.74 غریب کنبوں اور کمزور خاندانوں کو سالانہ فی کنبہ پانچ لاکھ روپے کا صحت کوریج دیا جارہا ہے۔ریاستوں میں اس اسکیم کو نافذ کرنے والے تمام سرکاری اسپتالوں کو پینل میں شامل ہونے کے لئے اہل قرار دیاگیا ہے۔مزید برآں ریاستی حکومتیں ریاستی صحت ایجنسیوں کے ذریعے مقررہ معیارات اور اسپتالوں کے پینل میں شامل ہونے کے لئے رہنما خطوط کی بنیاد پرپرائیوٹ اسپتالوں کو اپنے دائرہ کار کے تحت پینل میں لے کر آتی ہیں، تاکہ مستفیدین کو صحت خدمات کی فراہمی ممکن ہوسکے۔آیوشمان بھارت کے تحت اسپتالوں کو پینل میں شامل کئے جانے کا عمل جاری ہے اور 03دسمبر 2019ء کی تاریخ تک آیوشمان بھارت-پردھان منتری جن آروگیہ یوجناکے تحت کل 19752 اسپتالوں کو پینل میں شامل کیاگیا ہے، جن میں 10627 سرکاری اسپتال اور 9124نجی اسپتال ہیں۔
وزارت اطلاعات ونشریات
گھریلو مسافر بردار طیاروں کو دوبارہ شروع کرنے کے بارے میں ابھی کوئی فیصلہ نہیں
نئی دہلی،19اپریل، مرکزی حکومت نے اِس بات کی وضاحت کی ہے کہ گھریلو یا مسافر بردار طیاروں کو دوبارہ شروع کرنے کے سلسلے میں ابھی کوئی فیصلہ نہیں کیا گیا ہے۔
الیکٹرانکس اور اطلاعات تکنالوجی کی وزارت
الیکٹرونکس اور اطلاعاتی ٹیکنالوجی کی وزارت میں سینیٹری نیپکن وینڈنگ مشینوں کی تنصیب
نئی دہلی،18؍ستمبر؍خواتین کی صحت اور صفائی ستھرائی سے متعلق ‘ اِستری سوابھیمان’ نامی اپنے اقدام کے ذریعے کامن سروسیز سنٹرس ایک پائیدار ماڈل وضع کرنے کے لئے کوششیں کر رہے ہیں تاکہ دیہی علاقوں کی بالغ عورتوں اور لڑکیوں کو ان کے گھر کے قریب سستے اور قابل رسائی سنیٹری مصنوعات دستیاب کرائی جاسکیں۔ یہ مہم بیداری پیداکرنے کی کوششوں اور سنیٹری نیپکنس تیار کرنے والی اور ان کی مارکیٹنگ کرنے والی خواتین صنعت کاروں کی انفرادی آؤٹ ریچ کے توسط سے چلائی جا رہی ہے۔ ا س اقدام کا مقصد صنفی تقسیم کو کم کرنے میں اپنے حصے کا کردار ادا کرنا ہے تاکہ خواتین او ر لڑکیوں کے لئے ترقی کے مواقع پیدا ہو سکیں، جس کے فقدان میں تعلیم، صحت اور افرادی قوت کے طور پر خواتین کی حصے داری افسوس ناک حد تک متاثر ہوتی ہے۔
خواتین کی صحت اور صفائی ستھرائی سے متعلق اِستری سوابھیمان پہل کے تحت خواتین صنعت کار اپنی کمیونٹیز میں خواتین اور لڑکیوں کے امپاورمنٹ کی علامت بن گئی ہیں۔ اب تک اِن خواتین وی ایل ایز کے ذریعے کامیابی کے ساتھ 278 سنیٹری نیپکن مائیکرو مینوفیکچرنگ یونٹس قائم کی گئی ہیں۔ ان یونٹوں کے ذریعے جو سنیٹری نیپکن تیار کئے جاتے ہیں، وہ نہ صرف کم آمدنی والی کمیونٹیز کی ضرورتوں کے موافق ہیں، بلکہ یہ بایو –ڈی گریڈ ایبل ہونے کے سبب ماحولیات دوست بھی ہیں ۔ان کے علاوہ انہیں دیہی کمیونٹیز کو آسانی سے دستیاب کرایا جا رہا ہے۔ خواتین کی صحت اور صفائی ستھرائی کے معاملے کو تقویت دینے کے علاوہ یہ پہل دیہی کمیونٹیز میں خواتین کو روزگار کے مواقع بھی دستیاب کراتی ہے، کیونکہ ہر یونٹ میں 5 سے7 خواتین کو روزگار ملتاہے۔ اس کے علاوہ خواتین وی ایل ای ایس بیداری پیدا کرتی ہیں اور ان مصنوعات کو سستے دام پر دستیاب کراتی ہیں۔
خواتین کی صحت و صفائی ستھرائی کے معاملے کو بہتر بنانے کے لئے سی ایس سی ، ایس پی وی نے الیکٹرانکس اور اطلاعاتی ٹیکنالوجی کی وزارت کے ویمن ریسٹ رومز میں سنیٹری ویلڈنگ مشینیں لگائی ہیں۔ اس سے وزارت میں کام کرنے والی خواتین ملازمین کو سنیٹری پیڈ ز آسانی کے ساتھ دستیاب ہو سکیں گے۔ اس پہل کی کامیابی اور اس سے حاصل ہونے والے سبق کی بنیاد پر دیگر سرکاری اور نجی اداروں میں مزید ایسی وینڈنگ مشینیں لگائی جائیں گی۔
وزارت ماہی پروری، مویشی پروری و ڈیری
جناب سنجیو کمار بالیان نے جدید افزائش نسل کی ٹیکنالوجی کی اہمیت پر زور دیا
نیشنل لائیواسٹاک مشن اور راشٹریہ گوکل مشن نے دوبارہ اتحاد کیا
آزادی کا امرت مہوتسو کے تحت بیداری پروگرام کا انعقاد
آزادی کا امرت مہوتسواور کسان بھاگیدھری پراتھمکتا ہماری ابھیان کے ایک حصے کے طور پر، ماہی پروری، حیوانات اور دودھ کی پیداوار کی وزارت انٹرپرینیورشپ اسکیموں اور محکمہ کے دیگر مستفیدین پر مبنی فلیگ شپ پروگراموں کے بارے میں بیداری پروگرام کا انعقاد کر رہی ہے۔ یہ ملک بھر میں 8000 گاؤں کی سطح پر کیمپ لگا کر کامن سروس سینٹرز کے نیٹ ورک کے ذریعے کیا جا رہا ہے۔ یہ 25 اپریل سے 28 اپریل 2022 تک منعقد کیا جا رہا ہے۔ ہر روز ایک لاکھ کسان ملک بھر میں کامن سروس سینٹرز کے ذریعے شامل ہوں گے۔
ماہی پروری، حیوانات اور دودھ کی پیداوار کے وزیر مملکت جناب سنجیو کمار بالیان نے کل کیمپوں کے ذریعے جڑے کسانوں سے خطاب کیا اور بتایا کہ قومی لائیوسٹاک مشن اور راشٹریہ گوکل مشن  اسکیموں میں اب بریڈر فارم کے کاروباریوں اور چارے کے کاروباریوں کا ایک جزو شامل ہے۔ شمال مشرقی خطہ کی ریاستوں، بہار، اڈیشہ مغربی بنگال کے ایک لاکھ کسانوں نے حصہ لیا، این ایل ایم دیہی صنعت کاری پیدا کرنے میں مدد کرے گا اور مویشی، ڈیری، پولٹری، بھیڑ، بکری، سور پالنے میں بے روزگار نوجوانوں اور مویشی پالنے والے کسانوں کے لیے روزی روٹی کے بہتر مواقع پیدا کرنے میں مدد کرے گا۔ چارہ اور چارہ کا شعبہ آتم نربھر بھارت کی طرف راہ ہموار کر رہا ہے۔ انہوں نے افزائش نسل کی جدید ٹیکنالوجی کو اپنانے اور زمینی سطح پر اس کے نفاذ کی اہمیت پر زور دیا۔ انہوں نے کسانوں سے بھی درخواست کی کہ وہ مختلف موجودہ مرکزی اسکیموں سے فائدہ اٹھاتے ہوئے مصنوعی انسامینیشن  اور سائلیج بنانے کو فروغ دیں۔
سکریٹری ، جناب جتیندر ناتھ سوین نے کسانوں کو پردھان منتری متسیا سمپدا یوجنا  اور فشریز اینڈ ایکوا کلچر انفراسٹرکچر ڈیولپمنٹ فنڈ  کے بارے میں آگاہ کیا۔ انہوں نے مزید کہا کہ محکمہ ماہی پروری کی فلیگ شپ سکیموں سے ملک کے کونے کونے سے ماہی گیر اور فش فارمرز استفادہ کر سکتے ہیں۔ انہوں نے یہ بھی ذکر کیا کہ غیر منظم شعبے میں دستیاب پیداوار کے لیے آگے اور پسماندہ تعلق پیدا کرنے اور اسے منظم شعبے سے جوڑنے کے لیے، وزارت کی یہ انٹرپرینیورشپ اسکیمیں انٹرپرینیورشپ کی ترقی میں مدد کریں گی۔
محکموں کی انٹرپرینیورشپ اسکیموں،پی ایم ایم ایس وائی وغیرہ کے بارے میں بریفنگ، موسم گرما کے دوران لائیو سٹاک مینجمنٹ اور چارے کے انتظام پر معلوماتی سیشن، اس موقع پر کامیابی کی کہانی پیش کی گئی۔ شرکاء کو ان اسکیموں کے بارے میں مکمل معلومات فراہم کی گئی ہیں اور ساتھ ہی سی ایس سی کے ذریعہ اسکیم پورٹل پر درخواست دینے کا طریقہ بھی بتایا گیا ہے۔